分类：文化/艺术-书画美术
问题：“做诗火急追亡逋，情景一失永难摹”是谁说的？ 
回答：苏轼   《腊日游孤山访惠勤惠恩二僧》

 天欲雪，云满湖，楼台明灭山有无。
 水清出石鱼可数，林深无人鸟相呼。
 腊日不归对妻孥，名寻道人实自娱。
 道人之居在何许？宝云山前路盘纡。
 孤山孤绝谁肯庐？道人有道山不孤。
 纸窗竹屋深自暖，拥褐坐睡依团蒲。
 天寒路远愁仆夫，整驾催归及未晡。
 出山回望云木合，但见野鹘盘浮图。
 兹游淡薄欢有余，到家恍如梦蘧蘧。
 作诗火急追亡逋，清景一失后难摹。